hotchpotch/miracl-hf-unified huggingface dataset:
เดอะซิมส์ 2 ทริปซ่าส์
เดอะซิมส์ 2 ทริปซ่าส์ เป็นภาคเสริมตัวที่ 6 ของเกมส์ "เดอะซิมส์ 2" เป็น PC games วางจำหน่ายในวันที่ 4 กันยายน พ.ศ. 2550 ใน อเมริกาเหนือ และออกในประเทศอังกฤษเมื่อวันที่ 7 ภาคเสริมนี้เกี่ยวกับการท่องเที่ยวไปต่างประเทศ เปิดโลกสู่นักท่องเที่ยว ภาคเสริมนี้เปรียบเสมือน "เดอะซิมส์ วัยรักพักร้อน" (The Sims: Vacation) เป็นภาคเสริมเกมต้นตำหรับภาคแรกของเกมเดอะซิมส์แต่เดอะซิมส์ 2 มีภาคเสริมนี้ชื่อว่า "The Sims 2: Bon Voyage" และมีคุณสมบัติดังนี้
เป็นสิ่งมีชีวิตที่พบในที่ลับๆมากมายในสามทะเลสาบซึ่งเป็นหนึ่งในสถานที่ท่องเที่ยววันหยุด คุณสามารถค้นหาบิ๊กฟุต โดยต้องค้นหาความลับที่ตั้งโดยขุดหาสมบัติอย่างใดอย่างหนึ่งบนพื้นดิน เดินป่าหรือการค้นเรือโจรสลัดที่สามารถวางในพื้นที่ชุมชน ชาวซิมส์สามารถหาคนใดคนหนึ่งของแผนที่สมบัติ แต่เพื่อที่จะหาบิ๊กฟุต พวกเขาต้องพบแผนที่สำหรับ Hidden Burrows
เป็นนักล้วงกระเป๋าที่ปรากฏในพื้นที่ชุมชน เขามีการรายงานโดยใช้ตู้โทรศัพท์ ถ้าชาวซิมส์มีทักษะเหตุผลต่ำ จะได้ถูกเรื่องกลอุบายของเขาเพิ่มเติม ขณะที่ชาวซิมส์มีทักษะเหตุผลสูงจะได้ไล่แผนของเขาออกไป เขาสามารถเข้าที่อยู่อาศัยมากมาย ที่เที่ยว และพื้นที่ชุมชน เขารักกับมิส ครัมเพิลบัตทอม ชาวซิมส์ของคุณและทุกคนระวังเขาให้ดีเพราะจะต้องตกเป็นเหยื่อของเขาต่อไป เป็นคนที่ใส่หมวกทรงสูงสีดำ เสื้อสีขาวดำ และแว่นตาข้างเดียว เขาสามารถแต่งตัวชุดต่างๆในที่วันหยุด ในชุมชนมากมายชาวซิมส์ไม่สามารถพูดคุยหรือโต้ตอบกับนักตุ๋นน่ารังเกียจอย่างใดของวิธีการตามปกติ (น่าแปลกที่เมื่อมีการนำเสนอในมหาวิทยาลัยมากขึ้นเขาแสดงเป็นตัวเลือกสำหรับนักเรียนเพื่อ"ถามสำหรับกวดวิชา"แต่ทำไม่ได้จริงเมื่อเลือก) ที่พื้นที่วันหยุดพักผ่อนเขาสามารถขอคำแนะนำเกี่ยวกับเกาะ หรือ ถ้าชาวซิมส์ของคุณไปพบเข้า เขาขโมยเงินจากพวกเขา ชาวซิมส์ของคุณจะต้องไปสู้กับเขา หวังว่าจะเอาเงินกลับคืนมา หากเขาชนะ หรือเป็นเงินอีก 100 ซิมโมลีน คือการแหว่งจากซิมส์ของคุณ
อิลดีโว (อัลบั้ม)
"สำหรับกลุ่มศิลปินในชื่อเรียกเดียวกันนี้ ดูบทความที่ อิลดีโว"
อิลดีโว () เป็นอัลบั้มชุดแรกของกลุ่มศิลปิน อิลดีโว บันทึกเสียงช่วงครึ่งปีแรกของปี พ.ศ. 2547 ที่ลอนดอน ในอัลบั้มประกอบไปด้วยเพลงเด่นอย่างเพลง "อันเบรกมายฮาร์ต (เรเกรซซามี)" ของโทนี แบร็กทัน, "เนลลาแฟนเทเชีย" แต่งโดย เอนนิโอ โมริโคเน () จากภาพยนตร์เรื่อง เดอะมิชชั่น(นำแสดงโดยโรเบิร์ต เดอนีโร), "มายเวย์" ของ แฟรง ซินาทรา
อัลบั้มแรก "อิลดีโว" ออกจำหน่ายเมื่อ1 พฤศจิกายน พ.ศ. 2547 พวกเขาทำลายสถิติของ Led Zeppelin ที่เคยเป็นเจ้าของสถิติวงวงดนตรีวงเดียวในโลกที่มีอัลบั้มอันดับ 1 ได้โดยไม่ต้องตัดแผ่นซิงเกิลออกมาขายก่อน
เกิดวังปารุสก์
เกิดวังปารุสก์ เป็นงานทรงนิพนธ์ใน พระเจ้าวรวงศ์เธอ พระองค์เจ้าจุลจักรพงษ์ เป็นหนังสืออัตชีวประวัติของพระองค์ มีเนื้อหาที่สอดแทรกเกร็ดประวัติศาสตร์ตลอดจนขนบธรรมเนียมประเพณีต่าง ทรงเล่าถึงสภาพชีวิตภายในราชสำนักตั้งแต่ พ.ศ. 2450-2492 ซึ่งเป็นเรื่องเกี่ยวกับการเมืองไทยในปลายรัชกาลที่ 5 ถึง รัชกาลที่ 9 รวมทั้งกล่าวถึงสภาพภูมิประเทศ การศึกษาและพระศาสนา นอกจากนี้ยังได้รวบรวมเรื่องราวเกี่ยวกับพระราชวงศ์ของประเทศอังกฤษ ตลอดจนพระราชพิธี พระราชวงศ์และประเพณีต่าง ๆ ของประเทศอื่น ๆ ในทวีปยุโรปและที่สำคัญยิ่งคือ การเป็นผู้จัดการแข่งรถ ซึ่งสร้างชื่อเสียงและเกียรติยศมาสู่ประเทศไทย
"เกิดวังปารุสก์" ยังทำยอดจำหน่ายติดอันดับขายดีหรือ "เบสท์เซลเลอร์" มียอดจำหน่ายนับหมื่นเล่ม ยังเป็นที่รู้จักกันดีในหมู่ชาวต่างชาติในภาคภาษาอังกฤษว่า "Brought Up in England" ที่แปลว่า "เติบโตในอังกฤษ"
เรื่องดังกล่าว ผู้นิพนธ์ยังได้ระบายความคับแค้นใจส่วนพระองค์หลายประการในฐานะที่พ่อเป็นเจ้าฟ้าและมีหม่อมแม่เป็นแหม่ม นอกจากขายดีแล้ว ยังสร้างเสียงวิพากษ์วิจารณ์อย่างรวดเร็วและปริศนา ถึงขนาดมีผู้ถกกันว่า ที่แต่งขึ้นมา บ้างก็ว่า เป็นการทวงวังปารุสก์ จึงใช้ชื่อว่า "เกิดวังปารุสก์" แต่ไม่ใช่เช่นนั้น เพราะผู้ประพันธ์กล่าวว่า "วังปารุสก์เป็นศูนย์กลางอันสำคัญของรัฐบาลในสมัยเปลี่ยนแปลงการปกครอง พ.ศ. 2475 และต่อมาน่าจะมีคนรู้จักวังมากกว่ารู้จักข้าพเจ้า จึงเห็นว่า วังปารุสก์ จะสะดุดใจคน"
ในการพิมพ์ครั้งที่ 1 ประกอบด้วย
โรงเรียนไผทอุดมศึกษา
โรงเรียนไผทอุดมศึกษา ก่อตั้งขึ้นเมื่อวันที่ 2 พฤษภาคม พ.ศ. 2514 เป็นโรงเรียนเอกชนประเภทสามัญศึกษา ตั้งอยู่ที่ 201 ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร บนเนื้อที่ 19 ไร่ โดยพล.ต.อ. เผ่า ศรียานนท์ และคุณหญิงอุดมลักษณ์ ศรียานนท์ เป็นผู้ก่อตั้งตามอุดมการณ์ที่จะสร้างสถานศึกษาที่ดีมีคุณภาพ ดำเนินกิจการเป็นกึ่งสาธารณะกุศล ไม่หวังผลกำไร เพื่อเป็นการแบ่งเบาภาระของรัฐบาล และเป็นมรดกทางการศึกษาแก่สังคม เปิดทำการสอนตั้งแต่ระดับอนุบาลปีที่ 1– มัธยมศึกษาปีที่ 3 ทั้งหลักสูตรปกติ หลักสูตรสองภาษา และหลักสูตรเด็กที่มีความสามารถพิเศษ มีนักเรียนชาย-หญิงทั้งหมดจำนวน 4,623 คน มีบุคลากรทั้งหมดจำนวน 331 คน (ข้อมูล ณ ปีการศึกษา 2548) ซึ่งบุคลากรของโรงเรียนส่วนใหญ่มีวุฒิปริญญาตรี
ตลอดระยะเวลา 30 กว่าปีที่ที่ผ่านมา โรงเรียนได้รับเกียรติคุณจากหน่วยงานต่าง ๆ มากมาย ที่สำคัญ เช่น "โรงเรียนรับรางวัลพระราชทาน" ทั้ง 3 ระดับ คือระดับก่อนประถมศึกษาขนาดใหญ่ ระดับประถมศึกษาขนาดใหญ่ และระดับมัธยมศึกษาขนาดเล็ก เป็นโรงเรียนได้รับพระราชทานรางวัลชนะเลิศ "โรงเรียนดีเด่นด้านคุณธรรมและจริยธรรม" และรางวัลยอดเยี่ยม “รักการอ่าน สานสู่ฝัน” จากสมเด็จพระเทพรัตนราชสุดาฯ สยามบรมราชกุมารี และนักเรียนได้รับรางวัล "นักเรียนรางวัล พระราชทาน” พร้อมทั้งผู้บริหารของโรงเรียน คือ อาจารย์พริ้มพราย สุพโปฎก ประธานอำนวยการ ได้รับรางวัลพระราชทาน "ผู้บริหารการศึกษาดีเด่น" ของมูลนิธิสมาน - คุณหญิงเบญจา แสงมลิ กระทรวงศึกษาธิการ จากสมเด็จพระเทพรัตนราชสุดาฯ สยามบรมราชกุมารี รางวัล "ผู้บริหารต้นแบบ" ของสำนักงานคณะกรรมการการศึกษาแห่งชาติ และโรงเรียนได้ผ่านการประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา และสำนักงานคณะกรรมการการศึกษา เอกชน นอกจากนั้นโรงเรียนยังเป็นโรงเรียนแกนนำ และโรงเรียนต้นแบบในหลาย ๆ สาขา ทั้งของ สสวท. และสำนักงานสภาการศึกษา เป็นต้น
อเล็กซานเดอร์ เมานต์แบ็ตเทน มาร์ควิสแห่งคาริสบรูก
อเล็กซานเดอร์ เมานต์แบ็ตเทน มาร์ควิสแห่งคาริสบรูก GCB , GCVO (Alexander Mountbatten Marquess of Carisbrooke; "พระอิสริยยศเดิม" เจ้าชายอเล็กซานเดอร์แห่งแบ็ทแตนเบิร์ก; "พระนามแบบเต็ม" อเล็กซานเดอร์ อัลเบิร์ต; 23 พฤศจิกายน พ.ศ. 2429 - 23 กุมภาพันธ์ พ.ศ. 2503) ทรงเป็นสมาชิกองค์หนึ่งของพระบรมราชวงศ์อังกฤษ โดยเป็นพระราชนัดดาในสมเด็จพระราชินีนาถวิกตอเรีย พระองค์ทรงเป็นเจ้าชายเมื่อแรกประสูติจนถึงปี พ.ศ. 2460 เมื่อพระราชวงศ์อังกฤษได้สละฐานันดรศักดิ์เยอรมันในช่วงสงครามโลกครั้งที่ 1
เจ้าชายอเล็กซานเดอร์ประสูติเมื่อวันที่ 23 พฤศจิกายน พ.ศ. 2429 ณ ปราสาทวินด์เซอร์ มณฑลเบิร์คไชร์ และทรงได้รับการศึกษาในวิทยาลัยเวลลิงตัน พระชนกของพระองค์คือ เจ้าชายเฮนรีแห่งแบ็ทแตนเบิร์ก พระโอรสในเจ้าชายอเล็กซานเดอร์แห่งเฮสส์และไรน์กับเค้านท์เตสจูเลีย เทเรซาแห่งเฮาเค ส่วนพระชนนีคือ เจ้าหญิงเฮนรีแห่งแบ็ทแตนเบิร์ก ("พระอิสริยยศเดิม" เจ้าหญิงเบียทริซ) พระราชธิดาพระองค์ที่ห้าและองค์เล็กในสมเด็จพระราชินีนาถวิกตอเรีย และ เจ้าชายอัลเบิร์ตแห่งแซ็กซ์-โคบูร์กและก็อตธา พระองค์มีพระนามเรียกเล่นในหมู่พระประยูรญาติว่า "แซนดริโน"
ในฐานะพระโอรสจากการอภิเษกต่างฐานันดรศักดิ์ เจ้าชายเฮนรีแห่งแบ็ทแตนเบิร์กมีพระอิสริยยศเจ้าชายแห่งแบ็ทแตนเบิร์กจากเค้านท์เตสแห่งเฮาเค พระชนนีซึ่งได้รับการสถาปนาเป็นเจ้าหญิงแห่งแบ็ทแตนเบิร์ก ดังนั้นเจ้าชายอเล็กซานเดอร์ทรงดำรงพระอิสริยยศ "พระองค์ชายอเล็กซานเดอร์แห่งแบ็ทแตนเบิร์ก" (His Serene Highness Prince Alexander of Battenberg) ตั้งแต่แรกประสูติ ในประเทศอังกฤษ พระองค์ก็ทรงเป็น "เจ้าชายอเล็กซานเดอร์แห่งแบ็ทแตนเบิร์ก" (His Highness Prince Alexander of Battenberg) ภายใต้พระบรมราชโองการแต่งตั้งจากสมเด็จพระราชินีนาถวิกตอเรียในปี พ.ศ. 2429
ในเดือนกรกฎาคม พ.ศ. 2460 ความรู้สึกต่อต้านเยอรมันในช่วงสงครามโลกครั้งที่ 1 ทำให้สมเด็จพระเจ้าจอร์จที่ 5 ทรงเปลี่ยนชื่อพระราชวงศ์จากราชวงศ์แซ็กซ์-โคบูร์กและก็อตธาเป็นราชวงศ์วินด์เซอร์ นอกจากนี้ในนามของพระประยูรญาติซึ่งมีสัญชาติเป็นชาวอังกฤษ พระองค์ยังได้ทรงยกเลิกการใช้พระอิสริยยศและฐานันดรศักดิ์ของเยอรมันอีกด้วย
ราชวงศ์แบ็ทแตนเบิร์กได้สละพระอิสริยยศ "เจ้าชายและเจ้าหญิงแห่งแบ็ทแตนเบิร์ก" และฐานันดรศักดิ์ "Highness" และ "Serene Highness" ภายใต้พระบรมราชโองการการถอดถอนพระอิสริยยศเยอรมัน ราชวงศ์แบ็ทแตนเบิร์กจึงเปลี่ยนมาใช้ราชสกุล "เมานต์แบ็ตเทน" ที่เป็นลักษณะแบบภาษาอังกฤษของแบ็ทแตนเบิร์ก ด้วยเหตุนี้เจ้าชายอเล็กซานเดอร์จึงทรงเป็น "เซอร์ อเล็กซานเดอร์ เมานต์แบ็ตเทน"  อีกไม่กี่วันต่อมา เมื่อวันที่ 7 พฤศจิกายน พ.ศ. 2460 พระองค์ทรงได้รับการสถาปนาเป็นมาร์ควิสแห่งคาริสบรูก
อเล็กซานเดอร์ เมานต์แบ็ตเทน มาร์ควิสแห่งคาริสบรูกอภิเษกสมรสในวันที่ 19 กรกฎาคม พ.ศ. 2460 ณ โบสถ์หลวง พระราชวังเซนต์เจมส์ กรุงลอนดอน กับ เลดี้ ไอรีน ฟรานเซส แอ็ดซา เดนิสัน ("เกิด" 4 กรกฎาคม พ.ศ. 2433 "ถึงแก่กรรม" 16 กรกฎาคม พ.ศ. 2499) บุตรีเพียงคนเดียวของเอิร์ลที่ 2 แห่งลอนเดสโบร และ เลดี้ เกรซ ออกัสตา เฟน ลอร์ดและเลดี้คาริสบรูกมีธิดาเพียงหนึ่งคนคือ อเล็กซานเดอร์ เมานต์แบ็ตเทน มาร์ควิสแห่งคาริสบรูก ถึงแก่อนิจกรรมเมื่อวันที่ 23 กุมภาพันธ์ พ.ศ. 2503 ณ พระราชวังเคนซิงตัน กรุงลอนดอน ขณะมีพระชนมายุ 73 ชันษา พระศพฝังอยู่ที่วิหารแบ็ทแตนเบิร์ก โบสถ์วิปปิงแฮม บนเกาะไวท์ พระองค์เป็นพระราชนัดดาชายพระองค์สุดท้ายที่ยังมีพระชนม์ชีพอยู่ของสมเด็จพระราชินีนาถวิกตอเรีย ตำแหน่งมาร์ควิสแห่งคาริสบรูกสิ้นสุดลงภายหลังจากการถึงแก่อนิจกรรมของพระองค์
พระปรางค์นางผมหอม
ปรางค์นางผมหอม ตั้งอยู่ที่ อำเภอลำสนธิ จังหวัดลพบุรี ลักษณะเป็นปรางค์องค์เดียวโดด ๆ ก่อด้วยอิฐไม่โบกปูน เช่นเดียวกับเทวสถานปรางค์แขก ประตูเข้าภายในปรางค์ได้ ภายในปรางค์เป็นห้องโถง กรอบประตูสร้างด้วยแท่งหิน รอบ ๆ ปรางค์ยังมีก้อนหินขนาดใหญ่อยู่เกลื่อนกลาด ใกล้กันนั้น เป็นด่านกักสัตว์บ้านโคกคลีเป็นเนินดินมีซากอิฐ เข้าใจว่าเป็นวิหารหรือเจดีย์ ชาวบ้านเรียกโคกคลีน้อย สันนิษฐานว่าสถานที่แห่งนี้แต่เดิมเป็นเมืองโบราณ
ชะมวง
ชะมวงหรือส้มโมง เป็นชื่อของต้นไม้ยืนต้นขนาดย่อมไปจนกระทั่งถึงขนาดกลางชนิดหนึ่งที่อยู่ในวงศ์ GUTTTIFERACEAE พบได้ตามป่าร้อนชื้นทั่วไป เปลือกเรียบ สีน้ำตาลเข้มเกือบดำ มีน้ำยางสีเหลืองขุ่น ใบเดี่ยว ผิวใบเป็นมัน เนื้อใบหนา มีรสเปรี้ยว ดอก เป็นช่อขนาดเล็ก กลีบดอกแข็ง หนา ผลสด ทรงกลม ผิวเรียบมีพูตื้นๆรอบผล ผลอ่อน สีเขียวอมเหลือง สุกแล้วมีสีเหลืองถึงส้มชอบขึ้นในดินกร่อยหรือดินชายทะเล
ชะมวงมีฤทธิ์เป็นยาสมุนไพร ใบและผลรสเปรี้ยว ใช้เป็นยาระบาย ฟอกโลหิต รากใช้แก้ไข้ ใบมีรสเปรี้ยว ใช้ปรุงอาหารได้หลายอย่าง เช่น ทางภาคตะวันออกใช้ปรุงรสเปรียวในหมูชะมวง ทางภาคใต้ นำไปใบใส่ปรุงรสเปรี้ยวในต้มเนื้อชะมวง
ซิมไฟลา
ซิมไฟลา () เป็นชั้นหนึ่งของไฟลัมอาร์โธรโพดา
ชั้นอะพลาโคฟอรา
ชั้นอะพลาโคฟอรา () เป็นชั้นหนึ่งในไฟลัมมอลลัสคาเป็นมอลลัสที่โบราณ ตัวคล้ายหนอน ไม่มีเปลือก อาศัยอยู่ตามโคลนใต้ทะเลหรือตามผิวของฟองน้ำ ตัวยาวประมาณ 1-40 มิลลิเมตร ไม่มีเท้าหรือถ้ามีจะมีขนาดเล็กมาก มีแมนเทิล ที่ผิวของแมนเทิลมีสปิคุลฝังอยู่ ด้านท้องมีร่องกลางท้องยาวตลอดตัวตัวอย่างเช่น Solenogaster
ตลาดทุ่งเกวียน
ตลาดทุ่งเกวียน หรือ กาดทุ่งเกวียนคือตลาด ตั้งอยู่ริมทางหลวงแผ่นดินหมายเลข 11 ถนนสาย เชียงใหม่-ลำปาง ซึ่งเป็นแหล่งจำหน่ายอาหารแปลกนานาชนิด โดยเฉพาะอาหารที่มาจากป่า(แต่ปัจจุบันนี้อาหารป่านั้นอาจจะมีน้อยลงกว่าสมัยก่อน)ตลาดแห่งนี้ถือว่าเป็นแหล่งท่องเที่ยวที่มีชื่อเสียงแห่งหนึ่งของอำเภอห้างฉัตร จังหวัดลำปาง
มหาวิทยาลัยลอนดอน
มหาวิทยาลัยลอนดอน () เป็นมหาวิทยาลัยที่ใหญ่เป็นอันดับสองในสหราชอาณาจักร ดำเนินงานส่วนใหญ่อยู่ในลอนดอน มีนักศึกษาในวิทยาเขต 135,090 คน และมากกว่า 40,000 ในโครงการ "University of London External Programme"
มหาวิทยาลัยก่อตั้งใน ค.ศ. 1836 มหาวิทยาลัยลอนดอนมีวิทยาลัยและสถาบันอุดมศึกษาที่มีชื่อเสียงที่สุดในโลกจำนวนหนึ่ง
มหาวิทยาลัยลอนดอนเป็นองค์กรสหพันธ์ที่ประกอบจากองค์กรร่วม 31 องค์กร (19 วิทยาลัย และ 12 สถาบัน) วิทยาลัยใหญ่เก้าแห่งได้แก่ มหาวิทยาลัยคอลเลจลอนดอน (UCL), ราชวิทยาลัยแห่งลอนดอน (King's College London), วิทยาลัยเศรษฐศาสตร์และรัฐศาสตร์แห่งลอนดอน (LSE), วิทยาลัยบูรพศึกษาและอาฟริกาศึกษา (SOAS), เบอร์เบค, โกลด์สมิทส์, วิทยาลัยธุรกิจลอนดอน (LBS), ควีนแมรี, รอยัลฮอลโลเวย์ และวิทยาลัยสุขภาพและเวชศาสตร์เขตร้อน (LSHTM) 
ส่วนหนึ่งในวิทยาลัยที่เป็นที่รู้จักดีที่สุดคือ วิทยาลัยอิมพีเรียลลอนดอน ได้ออกจากมหาวิทยาลัยลอนดอนไปแล้วอย่างเป็นทางการ
ระหว่างการฉลองครบรอบหนึ่งศตวรรษของมหาวิทยาลัย เมื่อ 9 กรกฎาคม พ.ศ. 2550
บัณฑิตจากมหาวิทยาลัยลอนดอนอาจใช้ตัวอักษร 'Lond' " (Londiniensis) " ตามท้ายชื่อย่อวุฒิการศึกษา
ชั้นโมโนพลาโคฟอรา
โมโนพลาโคฟอรา () เป็นชั้นหนึ่งในไฟลัมมอลลัสคาเป็นมอลลัสที่มีเปลือกเพียงชิ้นเดียว รูปร่างคล้ายฝาชีแต่ปลายยอดเอนมาด้านหน้า เท้าเป็นแผ่นกลมแบนอยู่ที่ท้อง ไม่มีหนวด ไม่มีตา เดิมเชื่อว่สัตว์ชนิดนี้สูญพันธุ์หมดแล้ว จนกระทั่งเรือเดินสมุทรของเดนมาร์กได้พบสัตว์ชนิดนี้จากดินที่ตักมาจากทะเลทางตะวันตกของคอสตาริกาเมื่อ พ.ศ. 2495 ซึ่งได้ตั้งชื่อวิทยาศาสตร์ว่า "Neopilina galatheae" ตามชื่อเรือ ต่อมาจึงพบสัตว์กลุ่มนี้เพิ่มอีก
ปลาตะกรับห้าแถบ
ปลาตะกรับห้าแถบ หรือ ปลาสลิดหินลายบั้ง หรือ ปลาตะกรับเขียวเหลืองหรือปลานายสิบอินโดแปซิฟิก (: Indo-Pacific sergeant) เป็นปลาในวงศ์ปลาสลิดหิน (Pomacentridae)
ปลาตะกรับห้าแถบมีลำตัวสั้นและแบนทางด้านข้าง เกล็ดตามผิวลำตัวค่อนข้างใหญ่ ครีบหลังทั้งสองตอนเชื่อมต่อกันตลอด ปลายครีบหลังและครีบทวารยื่นยาวออกไปข้างหลังเป็นชายธง ครีบหูและครีบท้องยาวแหลม ครีบหางเป็นสองแฉก ขนาดความยาวประมาณ 15-20 เซนติเมตร พื้นผิวลำตัวมีลายพาดสีฟ้าอมดำ 4-6 แถบ สลับกับสีเขียวน้ำทะเลอมเหลือง
ปลาตะกรับห้าแถบ เป็นปลาประจำถิ่นในชายฝั่งมหาสมุทรอินเดีย และมหาสมุทรแปซิฟิกตะวันตก (ออสเตรเลีย - ญี่ปุ่น) แต่ก็มีรายงานว่าพบในทะเลดำ และทะเลเมดิเตอร์เรเนียน ในประเทศไทยเป็นปลาที่พบได้ทั่วไป ตามอุทยานแห่งชาติทางทะเลของฝั่งอันดามัน โดยเฉพาะบริเวณอุทยานแห่งชาติหาดนพรัตน์ธารา-หมู่เกาะพีพี จังหวัดกระบี่
ปลาตะกรับห้าแถบ อาศัยอยู่ตามโขดหินโสโครก และหินปะการังน้ำตื้น ในน้ำอุ่นเขตศูนย์สูตร ระดับความลึกไม่เกิน 15 เมตร จึงสามารถพบเห็นได้เฉพาะตามชายฝั่งและกองหินใต้น้ำเท่านั้น
โดยปกติ ปลาตะกรับห้าแถบ เป็นปลารวมฝูงมักอยู่รวมกับปลาอื่น ๆ ในแนวปะการังได้บ้าง แต่มีการพบว่าฝูงปลาที่คุ้นชิน และได้รับอาหารจากนักท่องเที่ยว มักจะมีนิสัยก้าวร้าวมากกว่าปลาตามธรรมชาติ
มีรายงานว่าการบริโภคเนื้อปลาชนิดนี้ทำให้ได้รับสารพิษจากปลาทะเล (ซิกัวเทอรา) ()
ชั้นพอลิพลาโคฟอรา
"ระวังสับสนกับ: ลิ้นทะเล"
ชั้นพอลิพลาโคฟอรา (ชั้น: Polyplacophora) เป็นมอลลัสคาชั้นหนึ่ง มีชื่อเรียกในชื่อสามัญว่า ลิ่นทะเล หรือ หอยแปดเกล็ด () อาศัยอยู่ในทะเล
จัดเป็นมอลลัสคาจำพวกหนึ่งที่มีลักษณะแตกต่างไปจากมอลลัสคาชั้นอื่น ๆ กล่าวคือ แทนที่จะเปลือกหรือฝาเดียวหรือสองฝา แต่กลับมีมากถึง 7-8 ชิ้น ที่แยกออกจากกันแต่ก็ยึดเข้าไว้ด้วยกันทางด้านบนลำตัวเหมือนชุดเกราะ มีวิวัฒนาการที่ต้องแนบลำตัวดัดไปตามพื้นผิวแข็งขรุขระใต้ทะเลเพื่อแทะเล็มสาหร่ายทะเลและพืชทะเลที่เจริญเติบโตบนหิน ขณะที่ในบางชนิดก็ดักซุ่มรอกินเหยื่อตัวเล็ก ๆ ที่เคลื่อนผ่านไปมา ชั้นพอลิพลาโคฟอรานั้นวิวัฒนาการมาจากบรรพบุรุษที่มีอายุยาวนานกว่า 500 ล้านปี โดยที่ในปัจจุบัน ก็มิได้เปลี่ยนแปลงรูปร่างไปจากเดิมมากน้อยเท่าไหร่นัก โดยมีลำตัวเป็นวงรีคล้ายรูปไข่ มักพบอาศัยอยู่ตามโขดหินตามริมชายฝั่ง
ปัจจุบันนี้พบแล้วทั้งหมด 900-1,000 ชนิด โดยศัพท์คำว่า "Polyplacophora" นั้น แปลได้ว่า "ผู้มีหลายเกล็ด"
ชั้นแกสโทรโพดา
ชั้นแกสโทรโพดา (ชั้น: Gastropoda) หรือที่เรียกกันในชื่อสามัญว่า หอยฝาเดียว หรือ หอยฝาเดี่ยว หรือ หอยกาบเดี่ยว หรือ หอยกาบเดียว หรือ หอยเปลือกเดี่ยว หรือ หอยเปลือกเดียว เป็นหนึ่งในลำดับของไฟลัมมอลลัสคา ในสิ่งมีชีวิต สัตว์ในชั้นนี้มีการสืบทอดเผ่าพันธุ์มาจนถึงปัจจุบันมีอยู่ระหว่าง 60,000-80,000 ชนิด จัดเป็นมอลลัสคาที่มีวิวัฒนาการสูงสุดรองจากมอลลัสคาในชั้นเซฟาโลพอดหรือหมึกและหอยงวงช้าง
ด้วยเหตุที่ได้พัฒนารูปร่างและวิถีการดำรงชีวิตให้อาศัยอยู่ได้ทั้งในน้ำจืดและทะเลรวมถึงบนบก บนต้นไม้ หรือแม้กระทั่งในทะเลทรายอีกด้วย มีกล้ามเนื้อบริเวณเท้าแข็งแรงและหนาแน่น พบกระจายพันธุ์อยู่ทั่วโลก 
มีลักษณะเปลือกตอนท้ายวนเป็นเกลียวซึ่งประกอบไปด้วยหินปูนเป็นสำคัญ โดยมากจะวนตามเข็มนาฬิกา คือ จากซ้ายไปขวา แต่ก็พบเป็นบางชนิดที่วนจากขวาไปซ้ายเช่นกัน มีเปลือกบาง ๆ ชิ้นหนึ่งปิดตอนต้นของฝาเรียกว่า "โอเพอร์คูลัม" (Operculum) มีส่วนหัวเจริญดี มีหนวด 1-2 คู่ มีตา ภายในปากมีแรดูลาใช้สำหรับบดอาหาร หายใจด้วยเหงือกหรือปอดหรือแมนเทิล มีไตเป็นอวัยวะขับถ่าย
ซึ่งมอลลัสคาในชั้นนี้ยังรวมถึง ทากทะเล ซึ่งไม่มีเปลือก แต่ถูกจัดให้อยู่ในชั้นนี้ ซึ่งมีชีวิตอาศัยอยู่ใต้ท้องทะเลที่มีสีสันจัดจ้านด้วย
ตัวอย่างของมอลลัสคาในชั้นนี้ ได้แก่ หอยขม, หอยสังข์, หอยเชอรี่, หอยทาก, หอยเต้าปูน, หอยเบี้ยจักจั่น, ทาก เป็นต้น
ถาวร วัชราภัย
ศาสตราจารย์ ถาวร วัชราภัย (2 เมษายน พ.ศ. 2477 - ) เป็นนักวิทยาศาสตร์ชาวไทย ได้รับรางวัลนักวิทยาศาสตร์ดีเด่นของประเทศไทยเมื่อ พ.ศ. 2532 ในสาขาพฤกษศาสตร์
เป็นผู้พบว่าการเกิดลักษณะใหม่ของดอกกล้วยไม้ที่เกิดขึ้นเนื่องจากการผันแปรของเซลล์ร่างกายในต้นที่ขยายพันธุ์โดยไม่อาศัยเพศด้วยวิธีการเลี้ยงเนื้อเยื่อ โดยเป็นคนแรกที่รายงานปรากฏการณ์ดังกล่าวในพืชโตเต็มวัย เมื่อ พ.ศ. 2515
ศาสตราจารย์ ดร. ถาวร วัชราภัย จบการศึกษาปริญญาตรีด้านเกษตรศาสตร์ สาขาไม้ดอกไม้ประดับ และปริญญาเอกพฤกษศาสตร์ สาขาเซลล์พันธุศาสตร์ จากมหาวิทยาลัยคอร์เนลล์
เชส (คุมิ โคดะ)
เชส () เป็นซิงเกิลที่ 12 ของคุมิ โคดะในรูปแบบแม็กซี่ซิงเกิล ซึ่งไม่ได้วางจำหน่ายในรูปแบบของซีดี+ดีวีดีเหมือนซิงเกิลที่แล้วอย่าง LOVE & HONEY วางจำหน่ายเมื่อวันที่ 28 กรกฎาคม พ.ศ. 2547 เปิดตัวสัปดาห์แรกในอันดับที่ 18 ของออริกอนชาร์ต ซึ่งเป็นซิงเกิลที่ไม่ประสบความสำเร็จมากนักเมื่อเทียบกับซิงเกิลที่แล้วอย่าง LOVE & HONEY โดยมียอดขายรวมเพียงแค่ 22,000 แผ่น
เพลง Chase เป็นเพลงประกอบรายการซามาซู โตะ ยูกะ โนะ อายาชิ xx คาชิ ชาอุ โนะ คาโยะ!! ทางช่องทีวีอาซาฮี ส่วนเพลงหน้าบีอย่าง Heat เป็นเพลงที่ร้องร่วมกับ MEGARYU
สมเด็จพระมหารัชมังคลาจารย์ (ช่วง วรปุญฺโญ)
สมเด็จพระมหารัชมังคลาจารย์ นามเดิม ช่วง สุดประเสริฐ ฉายา วรปุญฺโญ เป็นสมเด็จพระราชาคณะฝ่ายมหานิกาย ปัจจุบันดำรงตำแหน่ง กรรมการมหาเถรสมาคมโดยตำแหน่ง เจ้าอาวาสวัดปากน้ำ ภาษีเจริญ (พระอารามหลวง) ประธานสมัชชามหาคณิสสร และอดีตผู้ปฏิบัติหน้าที่สมเด็จพระสังฆราช
สมเด็จพระมหารัชมังคลาจารย์ มีนามเดิมว่า ช่วง สุดประเสริฐเกิดเมื่อวันพุธที่ 26 สิงหาคม พ.ศ. 2468 ขึ้น 9 ค่ำ เดือน 10 ปีฉลู บ้านเลขที่ 32 ตำบลราชาเทวะ อำเภอบางพลี จังหวัดสมุทรปราการ โยมบิดาและโยมมารดาชื่อนายมิ่งและนางสำเภา สุดประเสริฐ
บรรพชาเมื่ออายุได้ 14 ปี จึงได้บรรพชาเมื่อวันจันทร์ที่ 1 พฤษภาคม พ.ศ. 2482 ณ วัดสังฆราชา เขตลาดกระบัง กรุงเทพมหานคร โดยมีพระครูศีลาภิรัต (ทอง) วัดลาดกระบัง กรุงเทพมหานคร เป็นอุปัชฌาย์
อุปสมบทเมื่อวันศุกร์ที่ 11 พฤษภาคม พ.ศ. 2488 ขึ้น 1 ค่ำ เดือน 6 ปีระกา ณ พัทธสีมาวัดปากน้ำ ภาษีเจริญ กรุงเทพมหานคร พระครูบริหารบรมธาตุ (ป่วน เกสโร) วัดนางชี 
เป็นพระอุปัชฌาย์ พระมงคลเทพมุนี (สด จนฺทสโร) เมื่อครั้งดำรงสมณศักดิ์ที่พระครูสมณธรรมสมาทาน เป็นกรรมวาจาจารย์ ได้รับฉายานามว่า “วรปุญฺโญ”
การดำรงตำแหน่งผูัปฏิบัติหน้าที่แทนสมเด็จพระสังฆราช
โดยได้เริ่มดำรงตำแหน่งเมื่อปี 2556 หลังจากที่ สมเด็จพระญาณสังวร สมเด็จพระสังฆราช 
สิ้นพระชนม์ จนถึงปี 2560 หลังจากที่ สมเด็จพระมหามุนีวงศ์ (อัมพร อมฺพโร) ได้รับการสถาปนาเป็นสมเด็จพระสังฆราชรวมค่าก่อสร้างภายในวัดเป็นจำนวนเงินประมาณทั้งสิ้น 400,000,000 บาท (สี่ร้อยล้านบาทถ้วน)
ประมวลค่าก่อสร้างทั้งสิ้นมีดังนี้
ค่าก่อสร้างภายในวัด เป็นเงินจำนวน 400,000,000 บาท
ค่าก่อสร้างภายนอกวัด เป็นเงินจำนวน 230,000,000 บาท
รวมทั้งสิ้นประมาณ เป็นเงินจำนวน 630,000,000 บาท
พ.ศ. 2529 ได้จัดถวายทุนแก่สำนักศาสนศึกษา 72 แห่งทั่วประเทศ สำนักละ 1 แสนบาท เพื่อนำไปตั้งเป็นทุนมูลนิธิเพื่อการศึกษาพระปริยัติธรรมแผนกบาลี ในนามพระมงคลเทพมุนี (หลวงพ่อวัดปากน้ำ) รวมปัจจัยทั้งสิ้น 7,200,000 บาท (เจ็ดล้านสองแสนบาทถ้วน)
27 สิงหาคม พ.ศ. 2547 ได้เริ่มก่อสร้างพระเจดีย์มหารัชมงคล ขนาดความสูง 80 เมตร กว้าง 50 เมตร ยาว 50 เมตร เพื่อถวายเป็นพระราชกุศลในโอกาสที่พระบาทสมเด็จพระเจ้าอยู่หัวจะทรงเจริญพระชนมพรรษา 80 พรรษา วันที่ 5 ธันวาคม พ.ศ. 2550 ณ วัดปากน้ำ เขตภาษีเจริญ กรุงเทพมหานคร งบประมาณ 300,000,000 บาท (สามร้อยล้านบาทถ้วน)
เลิฟแอนด์โฮนีย์
"เลิฟแอนด์โฮนีย์" () เป็นซิงเกิลลำดับที่ 11 ของคุมิ โคดะในรูปแบบแม็กซีซิงเกิล และเป็นซิงเกิลแรกของคุมิที่วางจำหน่ายในรูปแบบซีดีพร้อมดีวีดี ออกจำหน่ายเมื่อวันที่ 26 พฤษภาคม พ.ศ. 2547 เปิดตัวสัปดาห์แรกในอันดับที่ 4 ของออริกอนชาร์ต โดยมียอดขายสัปดาห์แรก 34,681 แผ่น และมียอดขายรวม 151,000 แผ่น ในซิงเกิ้ลนี้มีเพลงเด่นอย่าง キューティーハニー (คิวตีฮันนี) ซึ่งเป็นเพลงประกอบการ์ตูนเรื่อง "คิวตีฮันนี"
ในฉบับซีดีปกติเพลง "เดอะตีมออฟซิสเตอร์จิลล์" (The theme of Sister Jill) จะใช้ชื่อว่า The theme of Sister Jill (LOVE&HONEY version) แต่ในฉบับพร้อมดีวีดีจะเป็นเพลงสั้นๆ
เครซีโฟร์ยู
เครซี่ โฟร์ ยู (; ) เป็นซิงเกิลที่ 10 ของคุมิ โคดะในรูปแบบแม็กซี่ซิงเกิล วางจำหน่ายเมื่อวันที่ 15 มกราคม พ.ศ. 2547 เปิดตัวสัปดาห์แรกในอันดับที่ 12 ของออริกอนชาร์ต โดยมียอดขายรวมประมาณ 28,272 แผ่น เพลง Crazy 4 U เป็นเพลงประกอบการ์ตูนเรื่องขบวนการพิทักษ์โลก
มิวสิกวิดีโอเพลงนี้มีอยู่ 2 แบบคือ แบบปกติจะอยู่ในอัลบั้ม BEST~first things~ ส่วนแบบที่ 2 เป็นเวอร์ชันแดนซ์จะอยู่ในอัลบั้ม BEST~BOUNCE & LOVERS~
วิกิพีเดียภาษาโวลาปุก
วิกิพีเดียภาษาโวลาปุก เป็นสารานุกรมวิกิพีเดียที่จัดทำขึ้นในภาษาโวลาปุก เริ่มสร้างเมื่อ พ.ศ. 2547 ปัจจุบันวิกิพีเดียภาษาโวลาปุกมีบทความมากกว่า 113,000 บทความ (ธันวาคม 2550) แต่บทความส่วนใหญ่ได้สร้างขึ้นโดยบอต
เอชบีโอฮิตส์
HBO Hits เป็นช่องรายการภาพยนตร์ในเครือ HBO ซึ่งเป็นช่องรายการที่ให้ผู้ชมได้รับชมภาพยนตร์ที่ได้รับความนิยมเป็นอย่างมาก ตลอด 24 ชั่วโมง โดยไม่มีโฆษณาคั่น โดยทำการออกฉายภาพยนตร์ที่ทำรายได้สูงสุด 100 อันดับจากอเมริกาในแต่ละปีออกฉาย และภาพยนตร์ที่ได้รางวัลอย่าง รางวัลออสการ์ และรางวัลลูกโลกทองคำ ในประเทศไทย สามารถรับชมช่อง HBO Hits ได้ทาง ทรูวิชั่นส์ แพ็คเกจตามสั่ง ช่อง 157
"HBO Hits" มีการจัดเวลารายการให้เหมาะสมกับไลฟ์สไตล์ของผู้ชม โดยมีภาพยนตร์ชื่อดัง 7 เรื่องออกอากาศซ้ำในช่วงเวลาต่างๆ ในแต่ละสัปดาห์ เพื่อให้ผู้ชมสามารถรับชมภาพยนตร์ได้ในเวลาที่ต้องการ
"HBO Hits" เสนอรายการที่เกี่ยวกับเบื้องหลังและการถ่ายทำของภาพยนตร์ชื่อดังเรื่องต่างๆ และยังมีข้อมูลภาพยนตร์ที่ผู้ชมยังไม่เคยได้เห็นที่ไหนมาก่อน รวมถึงภาพยนตร์ทำเงิน 10 อันดับของสหรัฐอเมริกาและเอเชียในแต่ละสัปดาห์ นอกจากนี้ ยังมีข้อมูลเกี่ยวกับภาพยนตร์ใหม่ที่กำลังจะออก
ฉาย รวมถึงข่าวลับเฉพาะจากฮอลลีวู้ดอีกด้วย
วิกิพีเดียภาษาฮังการี
วิกิพีเดียภาษาฮังการี (Magyar Wikipédia) เป็นสารานุกรมวิกิพีเดียที่จัดทำขึ้นในภาษาฮังการี เริ่มสร้างเมื่อ 8 กรกฎาคม พ.ศ. 2546 ปัจจุบันวิกิพีเดียภาษาฮังการีมีบทความมากกว่า 100,000 บทความ (ธันวาคม 2551)
วิกิพีเดียภาษาลอมบาร์ด
วิกิพีเดียภาษาลอมบาร์ด เป็นสารานุกรมวิกิพีเดียที่จัดทำขึ้นในภาษาลอมบาร์ด ปัจจุบันวิกิพีเดียภาษาลอมบาร์ดมีบทความมากกว่า 6,800 บทความ (ตุลาคม 2552)
ในปี พ.ศ. 2550 วิกิพีเดียภาษาลอมบาร์ดเคยใช้บอตในการสร้างบทความจำนวนมากเกี่ยวกับตัวเลข เมือง เพลง และสนามบิน ทำให้วิกิพีเดียภาษาลอมบาร์ดมีบทความมากกว่า 100,000 บทความ แต่บทความเหล่านั้นได้ถูกลบออกในภายหลัง
วิกิพีเดียภาษาลิทัวเนีย
วิกิพีเดียภาษาลิทัวเนีย (Lietuviška Vikipedija) เป็นสารานุกรมวิกิพีเดียที่จัดทำขึ้นในภาษาลิทัวเนีย เริ่มสร้างเมื่อปี พ.ศ. 2546 ปัจจุบันวิกิพีเดียภาษาลิทัวเนียมีบทความมากกว่า 58,000 บทความ (ธันวาคม 2550)
อำเภอหนองมะโมง
อำเภอหนองมะโมง เป็นอำเภอหนึ่งของจังหวัดชัยนาท
อำเภอหนองมะโมงตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอหนองมะโมงเดิมเป็นส่วนหนึ่งของอำเภอวัดสิงห์ ทางราชการได้แบ่งพื้นที่การปกครองออกมาตั้งเป็น กิ่งอำเภอหนองมะโมง ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหนองมะโมง โดยมีผลบังคับตั้งแต่วันที่ 8 กันยายน ปีเดียวกัน
อำเภอหนองมะโมงแบ่งเขตการปกครองย่อยออกเป็น 4 ตำบล 41 หมู่บ้าน ได้แก่
ท้องที่อำเภอหนองมะโมงประกอบด้วยองค์กรปกครองส่วนท้องถิ่น 4 แห่ง ได้แก่
อำเภอดงเจริญ
ดงเจริญ เป็นอำเภอหนึ่งของจังหวัดพิจิตร
อำเภอดงเจริญตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอดงเจริญเดิมเป็นส่วนหนึ่งของอำเภอบางมูลนาก ทางราชการได้แบ่งพื้นที่การปกครองออกมาตั้งเป็น กิ่งอำเภอดงเจริญ ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน
ต่อมามีมติคณะรัฐมนตรีในวันที่ 15 พฤษภาคม พ.ศ. 2550 ให้ยกฐานะกิ่งอำเภอทั้งหมดในขณะนั้นจำนวน 81 กิ่งอำเภอขึ้นเป็นอำเภอ จึงได้มีพระราชกฤษฎีกายกฐานะกิ่งอำเภอดงเจริญขึ้นเป็น อำเภอดงเจริญ ในวันที่ 24 สิงหาคม พ.ศ. 2550 โดยให้มีผลบังคับตั้งแต่วันที่ 8 กันยายน ปีเดียวกัน
อำเภอดงเจริญแบ่งเขตการปกครองย่อยออกเป็น 5 ตำบล 55 หมู่บ้าน ได้แก่
ท้องที่อำเภอดงเจริญประกอบด้วยองค์กรปกครองส่วนท้องถิ่น 6 แห่ง ได้แก่
วิกิพีเดียภาษาสโลวัก
วิกิพีเดียภาษาสโลวัก (Slovenská Wikipédia) เป็นสารานุกรมวิกิพีเดียที่จัดทำขึ้นในภาษาสโลวัก เริ่มสร้างเมื่อเดือนตุลาคม พ.ศ. 2546 ปัจจุบันวิกิพีเดียภาษาสโลวักมีบทความมากกว่า 84,000 บทความ (ธันวาคม 2550)
อำเภอเนินขาม
อำเภอเนินขาม เป็นอำเภอหนึ่งของจังหวัดชัยนาท
อำเภอเนินขามตั้งอยู่ทางทิศตะวันตกเฉียงใต้สุดของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอเนินขามเดิมเป็นส่วนหนึ่งของอำเภอหันคา ทางราชการได้แบ่งพื้นที่การปกครองออกมาตั้งเป็น กิ่งอำเภอเนินขาม ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 จึงมีพระราชกฤษฎีกายกฐานะขึ้นเป็น อำเภอเนินขาม โดยให้มีผลบังคับตั้งแต่วันที่ 8 กันยายน ปีเดียวกัน
อำเภอเนินขามแบ่งเขตการปกครองย่อยออกเป็น 3 ตำบล 48 หมู่บ้าน ได้แก่
ท้องที่อำเภอเนินขามประกอบด้วยองค์กรปกครองส่วนท้องถิ่น 3 แห่ง ได้แก่
อำเภอหาดสำราญ
อำเภอหาดสำราญ เป็นอำเภอหนึ่งของจังหวัดตรัง
อำเภอหาดสำราญตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ท้องที่อำเภอหาดสำราญเดิมเป็นส่วนหนึ่งของอำเภอปะเหลียน ทางราชการได้แบ่งพื้นที่การปกครองออกมาตั้งเป็น กิ่งอำเภอหาดสำราญ ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหาดสำราญ โดยมีผลบังคับตั้งแต่วันที่ 8 กันยายน ปีเดียวกัน
อำเภอหาดสำราญแบ่งเขตการปกครองย่อยออกเป็น 3 ตำบล 22 หมู่บ้าน ได้แก่
ท้องที่อำเภอหาดสำราญประกอบด้วยองค์กรปกครองส่วนท้องถิ่น 3 แห่ง ได้แก่
วิกิพีเดียภาษาสโลวีเนีย
วิกิพีเดียภาษาสโลวีเนีย (Slovenska Wikipedija) เป็นสารานุกรมวิกิพีเดียที่จัดทำขึ้นในภาษาสโลวีเนีย เริ่มสร้างเมื่อเดือนมีนาคม พ.ศ. 2545 ปัจจุบันวิกิพีเดียภาษาสโลวีเนียมีบทความมากกว่า 55,000 บทความ (ธันวาคม 2550)
อำเภอเขาชะเมา
อำเภอเขาชะเมา เป็นอำเภอหนึ่งของจังหวัดระยอง
อำเภอเขาชะเมาตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอเขาชะเมาเดิมเป็นส่วนหนึ่งของอำเภอแกลง ทางราชการได้แบ่งพื้นที่การปกครองออกมาตั้งเป็น กิ่งอำเภอเขาชะเมา ตามประกาศกระทรวงมหาดไทยเมื่อวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเขาชะเมา โดยมีผลบังคับตั้งแต่วันที่ 8 กันยายน ปีเดียวกัน
อำเภอเขาชะเมา แบ่งเขตการปกครองย่อยออกเป็น 4 ตำบล แต่ละตำบลแบ่งออกเป็นหมู่บ้านรวม 29 หมู่บ้าน ได้แก่
ท้องที่อำเภอเขาชะเมาประกอบด้วยองค์กรปกครองส่วนท้องถิ่น 4 แห่ง ได้แก่
วิกิพีเดียภาษาเซอร์เบีย
วิกิพีเดียภาษาเซอร์เบีย () เป็นสารานุกรมวิกิพีเดียที่จัดทำขึ้นในภาษาเซอร์เบีย เริ่มสร้างเมื่อ 16 กุมภาพันธ์ พ.ศ. 2546 ปัจจุบันวิกิพีเดียภาษาเซอร์เบียมีบทความมากกว่า 100,000 บทความ (ธันวาคม 2550)
ธงชาติศรีลังกา
ธงชาติสาธารณรัฐสังคมนิยมประชาธิปไตยศรีลังกา เป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีทอง ภายในประกอบด้วยแถบสีเขียวและสีแสดแนวตั้งที่ด้านคันธง ส่วนด้านปลายธงเป็นกรอบสี่เหลี่ยมสีแดงเลือดหมู ภายในมีรูปราชสีห์ยืน เท้าหน้าข้างหนึ่งถือดาบ ที่มุมสี่เหลี่ยมแต่ละมุมนั้นมีใบโพธิ์มุมละ 1 ใบ ธงนี้เรียกชืออีกอย่างว่า "ธงราชสิห์" ("Lion Flag") ธงนี้ใช้ครั้งแรกในปี พ.ศ. 2494 เมื่อประเทศศรีลังกายังใช้ชื่อว่ารัฐอธิราชซีลอน (Dominion of Ceylon) ภายใต้ความปกครองของสหราชอาณาจักรต่อมาจึงได้มีการแก้ไขให้เป็นธงแบบปัจจุบันเมื่อประเทศศรีลังกาได้รับเอกราชอย่างสมบูรณ์ในปี พ.ศ. 2515
เมื่อพระเจ้าวิชยะ กษัตริย์พระองค์แรกแห่งเกาะลังกาเสด็จมายังดินแดนแห่งนี้จากฝั่งอินเดียในปี พ.ศ. 57 พระองค์ได้ทรงนำเอาธงรูปราชสีห์มาใช้เป็นเครื่องหมายประจำพระองค์ สัญลักษณ์รูปราชสีห์จึงเริ่มมีบทบาทสำคัญในประวัติศาสตร์ศรีลังกานับแต่นั้นมา กษํตริย์ที่สืบทอดราชบัลลังก์ต่อมาจากพระเจ้าวิชยะต่างรับสืบทอดสัญลักณ์ราชสีห์ และสัญลักษณ์ดังกล่าวนี้ภายหลังได้กลายเป็นสัญลักษณ์แห่งอิสรภาพและความหวัง ตามตำนานในระยะต่อมากล่าวว่าเมื่อพระเจ้าทุฏฐคามณีทรงทำสงครามได้ชัยชนะจากพระเจ้าเอฬาระทมิฬซึ่งครอบครองส่วนหนึ่งของเกาะลังกาไว้นั้น พระองค์ทรงใช้ธงรูปราชสีห์ยืนถือดาบด้วยเท้าขวาหน้าและสัญลักษณ์รูปพระอาทิตย์และพระจันทร์
ธงรูปราชสีห์ได้ใช้มาจนถึงปี พ.ศ. 2358 จึงสิ้นสุดลงด้วยการที่พระเจ้าศรีวิกรมะราชสิงหะ กษัตริย์พระองค์สุดท้ายแห่งอาณาจักรแคนดี ลงพระนามในอนุสัญญาแคนดีเมื่อวันที่ 2 มีนาคมของปีนั้น โดยประกาศให้พระเจ้าจอร์จที่ 3 แห่งสหราชอาณาจักร ทรงมีฐานะเป็นกษัตริย์แห่งซีลอน ธงราชสีห์นั้นจึงถูกแทนที่ด้วยธงยูเนี่ยนแจ็คของสหราชอาณาจักรในฐานะธงชาติซีลอน ส่วนรัฐบาลบริติชซีลอนนั้นใช้ธงอีกอย่างหนึ่งเป็นสัญลักษณ์ต่างหาก สำหรับธงราชสีห์เดิมนั้น ฝ่ายอังกฤษได้นำไปไว้ที่สหราชอาณาจักรและถูกเก็บรักษาไว้ที่รอแยลฮอลปิตอลเชลซี (Royal Hospital Chelsea) ในเมืองเชลซี กาลเวลาที่ผ่านไปหลายปีทำให้ชาวลังกาหลงลืมรูปแบบดั้งเดิมของธงนี้ไป
หลังจากนั้น ด้วยความเคลื่อนไหวเพื่อเรียกร้องเอกราชที่เข้มแข็งขึ้นในช่วงต้นคริสต์ศตวรรษที่ 20 อี.ดับเบิลยู. เปเรรา (E. W. Perera) ซึ่งเป็นบุคคลสำคัญในขบวนการเรียกร้องเอกราชของศรีลังกา จึงได้ค้นพบธงราชสีห์ของเดิมซึ่งถูกเก็บไว้ที่อังกฤษอีกครั้ง ด้วยความช่วยเหลือของ ดี.อาร. วิเชนวาร์เดเน ภาพของธงดังกล่าวจึงได้ถูกนำมาตีพิมพ์ในหนังสือพิมพ์ "ดินามินา" ("Dinamina") ฉบับพิเศษ เพื่อระลึกถึงการครบรอบ 100 ปีแห่งการเสียเอกราชของศรีลังกา เนื่องจากตกเป็นอาณานิคม และเป็นส่วนหนึ่งของประเทศอื่น ๆ ธงราชสีห์ได้กลายเป็นจุดดึดดูดความสนใจของสาธารณชน ซึ่งได้เห็นธงนี้เป็นครั้งแรกหลังการล่มสลายของอาณาจักรแคนดี
ธงราชสีห์ได้รับการยอมรับเป็นธงชาติในฐานะธงชาติของรัฐอธิราชซีลอน เมื่อ พ.ศ. 2491 อย่างไรก็ตามต่อมาได้มีกานเปลี่ยนแปลงลักษณะของธงอีกในปี พ.ศ. 2496 และ พ.ศ. 2515 โดยในการเปลี่ยนแปลงครั้งหลังสุดเมื่อ พ.ศ. 2515 นั้น ได้มีการเปลี่ยนเอารูปปลายหอกที่อยู่ตรงมุมธงทั้งสี่มุมเป็นรูปใบโพธิ์แทน ตามคำแนะนำของนิสสันกา วิเชเยรัตเน (Nissanka Wijeyeratne) รัฐมนตรีว่าการกระทรวงกิจการวัฒนธรรมและประธานคณะกรรมการพิจารณาแบบธงชาติและเครื่องหมายประจำชาติในเวลานั้น รูปใบโพธิ์ทั้งสี่ที่เพิ่มเข้ามานั้นมีความหมายถึงคุณธรรม 4 ข้อ คือ เมตตา กรุณา มุทิตา และอุเบกขา
สัญลักษณ์แต่ละอย่างในธงชาติศรีลังกามีดังนี้
วิกิพีเดียภาษาเซบัวโน
วิกิพีเดียภาษาเซบัวโน เป็นสารานุกรมวิกิพีเดียที่จัดทำขึ้นในภาษาเซบัวโน ปัจจุบันวิกิพีเดียภาษาเซบัวโนมีบทความมากกว่า 1,800,000 บทความ (มกราคม พ.ศ. 2559) แต่บทความส่วนใหญ่ได้สร้างขึ้นโดยบอต
วิกิพีเดียภาษาเตลูกู
วิกิพีเดียภาษาเตลูกู (వికీపీడియా:వికీపీడియా మైలురాళ్ళు) เป็นสารานุกรมวิกิพีเดียที่จัดทำขึ้นในภาษาเตลูกู เริ่มสร้างเมื่อ 9 ธันวาคม พ.ศ. 2546 ปัจจุบันวิกิพีเดียภาษาเตลูกูมีบทความมากกว่า 38,000 บทความ (ธันวาคม 2550)
วิกิพีเดียภาษาละติน
วิกิพีเดียภาษาละติน () เป็นสารานุกรมวิกิพีเดียที่จัดทำขึ้นในภาษาละติน ปัจจุบันวิกิพีเดียภาษาละตินมีบทความมากกว่า 114,765 บทความ (1 เมษายน 2558)
แนตจีโอแอดเวนเจอร์
แนต จีโอ แอดเวนเจอร์ () เป็นช่องรายการเกี่ยวกับการผจญภัยนอกบ้าน ที่ออกอากาศในภูมิภาคเอเชีย ยุโรป และ ออสเตรเลีย โดยในประเทศไทยสามารถรับชมช่องรายการนี้ได้ ผ่านทาง ทรูวิชั่นส์ ช่อง 38
รายการที่ออกอากาศผ่านทางช่อง Nat Geo Adventure นั้นเกี่ยวข้องกับการผจญภัยนอกบ้าน, การท่องเที่ยวแนวผจญภัย รวมถึงเหตุการณ์สำคัญต่างๆ รอบโลก โดยตั้งแต่วันที่ 1 พฤษภาคม ปี ค.ศ. 2007 ช่องรายการได้ทำการเปลี่ยนชื่อจาก Adventure One เป็น Nat Geo Adventure ในทุกประเทศ
เมื่อเดือน พฤษภาคม พ.ศ. 2555 ที่ผ่านมา แนต จีโอ แอดเวนเจอร์ ได้ย้ายการออกอากาศไปที่ช่องของจีเอ็มเอ็ม แกรมมี่ แล้ว
เนชั่นแนลจีโอกราฟิกแชนแนล
เนชั่นแนล จีโอกราฟิก แชนแนล () เป็นช่องรายการโทรทัศน์ที่ออกอากาศสารคดีต่างๆ จาก National Geographic Society และรายการสารคดีอื่นๆ ที่คล้าย ดิสคัฟเวอรี่ แชนแนล ดังเช่น ธรรมชาติ, วิทยาศาสตร์ และประวัติศาสตร์
ในเดือนกันยายน ปี ค.ศ. 1997 ช่อง National Geographic Channel ช่องแรกของโลกได้ออกอากาศในทวีปยุโรป และ ออสเตรเลีย ในเดือนกรกฎาคม ปี ค.ศ. 1998 National Geographic Channel ของเอเชีย ได้เริ่มออกอากาศโดยเป็นหุ้นส่วนกันกับ STAR TV โดยปัจจุบัน ช่องรายการนี้สามารถรับชมได้ผ่าน 143 ประเทศ กว่า 160 ล้านครัวเรือน และ 25 ภาษา โดยประเทศไทย สามารถรับชมได้ผ่าน ทรูวิชั่นส์ ช่อง 167 และ 558 ในระบบเอชดีทั้งระบบเคเบิลใยแก้ว และจานดาวเทียม เฉพาะสมาชิกแพ็กเกจแพลทินัม เอชดี และโกลด์ เอชดี เท่านั้น (ตั้งแต่ปี พ.ศ. 2560)
ในสหรัฐอเมริกา National Geographic Channel ได้เริ่มออกอากาศในเดือนมกราคม ปี ค.ศ. 2001 ซึ่งเป็นการร่วมมือกันระหว่าง National Geographic Television & Film และ Fox Cable Networks โดย National Geographic จัดการด้านรายการที่นำมาออกอากาศ และกลุ่มของ Fox Networks จัดการเกี่ยวกับการแพร่ภาพ การตลาด และโฆษณา โดยออกอากาศผ่านทางเคเบิล ในระบบ ดิจิตอล และผ่าน ดาวเทียม
ในแคนาดา ช่องรายการนี้เป็นของ Alliance Atlantis และ National Geographic Channel สหรัฐอเมริกา โดยในยุโรปนั้น ช่องรายการนี้จัดการและบริหารโดยบริษัทในเครือของ Fox ชื่อ British Sky Broadcasting (BSkyB) ซึ่งรวมถึงช่องรายการในรูปแบบภาษาอังกฤษ สำหรับ สหราชอาณาจักร และ ไอร์แลนด์ ออกฉายผ่าน Sky Digital ซึ่งเป็นผู้ให้บริการโทรทัศน์ในรูปแบบ Pay TV
ใน ออสเตรเลีย National Geographic Channel ออกอากาศผ่าน Foxtel, Optus, Austar, Neighbourhood Cable, TransTV, และ SelecTV โดยในแบบฉบับของออสเตรเลียนั้นรวมถึงพิธีกร การโฆษณา สารคดีชุด และรายการพิเศษจากออสเตรเลีย
ใน นิวซีแลนด์ National Geographic Channel ออกอากาศทาง SKY Network Television และ TelstraClear InHomeTV
ใน แอฟริกาใต้ ซึ่งออกอากาศผ่านดาวเทียม ("หรือเรียกว่า DStv") โดยบริการโทรทัศน์ดาวเทียมในระบบดิจิตอลจาก MultiChoice ในแอฟริกา
ซันนี่ สุวรรณเมธานนท์
ซันนี่ สุวรรณเมธานนท์ (เกิด 18 พฤษภาคม พ.ศ. 2524) เป็นนักแสดงไทย มีเชื้อสายไทย สิงคโปร์ และฝรั่งเศส แจ้งเกิดจากผลงานภาพยนตร์เรื่อง "เพื่อนสนิท" ซึ่งผลงานดังกล่าวทำให้เขาได้รับรางวัลนักแสดงนำชายยอดเยี่ยม จาก คม ชัด ลึก อวอร์ด ประจำปี 2548
เกิดเมื่อวันที่ 18 พฤษภาคม พ.ศ. 2524 เป็นนักแสดงที่มีเชื้อสายไทย สิงคโปร์ และฝรั่งเศส เกิดและโตในประเทศไทย 
เป็นบุตรของนายเพ็ชร์รัตน์ สุวรรณเมธานนท์ ลูกครึ่งไทย-สิงคโปร์ อดีตกัปตันสายการบินเอกชนแห่งหนึ่ง กับนางมาจอลิน สตรีชาวฝรั่งเศสลูกทูตทหาร มีพี่สาวชื่อภาวินี และพี่ชายชื่อไมเคิล เรียนชั้นประถม - มัธยมปีที่ 3 ที่โรงเรียนพระมหาไถ่ศึกษา จบชั้นมัธยมศึกษาตอนปลาย มัธยมปีที่ 4 - 6 จาก โรงเรียนสุรศักดิ์มนตรี หลังจากนั้นเข้าศึกษาต่อระดับอุดมศึกษาที่คณะนิเทศศาสตร์ มหาวิทยาลัยอัสสัมชัญ เดิมเขาเคยนับถือศาสนาคริสต์ แต่ปัจจุบันไม่ได้นับถือศาสนาใด
เข้าสู่วงการบันเทิงจากการถ่ายโฆษณา ผลงานเช่น โฆษณา เคทีซี-แคช เอไอเอส ทีซีบี ทูน่าสเปรด เบียร์สิงห์ ฮานามิ ฯลฯ นอกจากนี้ยังเล่นมิวสิกวิดีโอ เพลง คนไม่เอาถ่าน และ คนหลงทาง ของวงบิ๊กแอส และในปี 2548 กับผลงานภาพยนตร์เรื่องแรก เรื่อง "เพื่อนสนิท" ที่ถือว่าเป็นการแจ้งเกิดของซันนี่ และจากบทบาทนี้ทำให้ซันนี่ได้รับรางวัลนักแสดงนำชายยอดเยี่ยม จาก คม ชัด ลึก อวอร์ด ประจำปี 2548 และกลับมาร่วมงานกับผู้กำกับฯ คนเดิมอีกครั้งในปี 2550 กับภาพยนตร์เรื่อง "สายลับจับบ้านเล็ก" ซึ่งซันนี่ได้ร้องเพลง "คนของเธอ" ประกอบภาพยนตร์สายลับจับบ้านเล็ก แต่เดิมซันนี่เคยเป็นสมาชิกวงคิงคองโปรเจ็กต์ ตระเวนเล่นดนตรีตามร้านเป็นอาชีพเสริมที่ ร้านแจ่มบาร์ กับร้าน PLAY เล่นมา 3 ปีครึ่ง ก็ได้ลาออกจากวง
พงษ์พัฒน์ วชิรบรรจง
พงษ์พัฒน์ วชิรบรรจง (2 กันยายน พ.ศ. 2504 – ) ชื่อเล่น อ๊อฟ เป็นนักร้อง นักแสดง และผู้กำกับชาวไทย ทางด้านธุรกิจเป็นกรรมการผู้จัดการ บริษัท แอค อาร์ต เจเนอเรชั่น จำกัด เขาสำเร็จการศึกษาระดับปริญญาตรี สาขาพลศึกษา จากมหาวิทยาลัยศรีนครินทรวิโรฒ
พงษ์พัฒน์ มีบิดาและมารดารับราชการครู พงษ์พัฒน์ได้เข้าไปเป็นพนักงานที่บริษัทผลิตรองเท้ากีฬาแห่งหนึ่ง โดยดูแลงานในส่วนของฝ่ายผลิตภัณฑ์ทั้งงานผลิตและการตลาด แต่หลังจากนั้นก็ได้เข้ามาเป็น 1 ในคนทางบ้านที่สมัครเข้าแข่งขันในรายการเกมโชว์ที่โด่งดังในยุคนั้น คือ มาตามนัด และ พลิกล็อก และเป็นที่เข้าตาทีมงานบริษัทเจเอสแอล เมื่อทางบริษัทกำลังจะเปิดตัวละครเรื่องใหม่ที่ต้องการนักแสดงที่มีร่างกายกำยำ แข็งแรง พงษ์พัฒน์จึงถูกเรียกให้เข้ามาทดสอบการแสดง จนได้แสดงละครครั้งแรกคือเรื่อง "เมฆินทร์พิฆาต" ในปี พ.ศ. 2528 ถือเป็นการเข้าสู่วงการบันเทิงอย่างเต็มตัว และเริ่มมีงานละครอีกหลายเรื่องในระยะเวลาต่อมา
พงษ์พัฒน์มีชื่อเสียงจากการเป็นนักร้องในแนวร็อก สังกัดคีตา เอนเตอร์เทนเมนท์ โดยได้ออกผลงานเพลงของตนเองจำนวน 7 ชุด ก่อนจะพลิกบทบาทมาอยู่เบื้องหลังในฐานะผู้กำกับละครและภาพยนตร์ ควบคู่กับงานแสดง และงานร้องเพลงตามที่ว่าจ้าง
ในวิกฤตการณ์การเมืองในประเทศไทย พ.ศ. 2548-2550 พงษ์พัฒน์เป็นบุคคลหนึ่งที่เข้าร่วมในการขับไล่ พ.ต.ท. ทักษิณ ชินวัตร ให้ลาออกจากตำแหน่งนายกรัฐมนตรีด้วย โดยได้ขึ้นเวทีปราศรัยของกลุ่มพันธมิตรประชาชนเพื่อประชาธิปไตยพร้อมกับ ศรัณยู วงษ์กระจ่าง เพื่อนนักแสดงรุ่นราวเดียวกัน
นอกจากนี้แล้วในเหตุการณ์พฤษภาทมิฬ เมื่อ พ.ศ. 2535 พงษ์พัฒน์ก็ได้เป็นส่วนหนึ่งของผู้ชุมนุมครั้งนั้นด้วย
ในงานประกาศผลและมอบรางวัลนาฏราช ครั้งที่ 1 ณ หอประชุมกองทัพเรือ เมื่อวันที่ 16 พฤษภาคม พ.ศ. 2553 พงษ์พัฒน์ได้รับรางวัลนักแสดงสมทบชายยอดเยี่ยม จากบทคุณพ่อผู้อาภัพในละครเรื่อง พระจันทร์สีรุ้งแล้ว ซึ่งเมื่อขึ้นรับรางวัล และกล่าวขอบคุณ รวมถึงกล่าวเทิดทูนและปกป้องในหลวง ได้สร้างความฮือฮาและซาบซึ้งให้แก่นักแสดงและแขกที่มาร่วมงานเป็นอย่างมาก รวมถึงยังได้เกิดกระแสบนอินเทอร์เน็ต ที่ออกมาวิพากษ์วิจารณ์ ซึ่งมีทั้งคล้อยตามและขัดแย้ง โดยต่างมีเหตุผลส่วนตัวของแต่ละคนแตกต่างกันไป
ต่อมา ในงานประกาศผลรางวัลนาฏราช ครั้งที่ 5 ณ เมืองไทยรัชดาลัย เธียเตอร์ พงษ์พัฒน์ได้รับรางวัลผู้กำกับละครยอดเยี่ยม และละครยอดเยี่ยม จากเรื่องทองเนื้อเก้า เขาได้รับความสนใจจากผู้มาร่วมงานอีกครั้ง เมื่อกล่าวขอบคุณผู้ที่คืนความสุขแก่คนไทย พร้อมชูนิ้วหัวแม่มือ นิ้วชี้ นิ้วก้อย แสดงภาษามือสื่อถึงความรัก ในการรับรางวัลแรก และกล่าวขอบคุณผู้มีส่วนเกี่ยวข้อง เลียนแบบประกาศของคณะรักษาความสงบแห่งชาติ ในการรับรางวัลที่สอง
หม่อมลุดมิลา ทองใหญ่ ณ อยุธยา
หม่อมลุดมิลา ทองใหญ่ ณ อยุธยา หรือ ลุคมิลา เซียร์เกเยนา บาร์ซูโควา (; ) เกิดเมื่อวันที่ 28 กันยายน พ.ศ. 2433 ที่เซนต์ปีเตอร์เบิร์ก สกุลเดิม บาร์ซูคอวา มีเชื้อสายคอสแซค มาจากต้นตระกูลของปู่คือ นายอีวาน ยาคอฟเลวิช บาร์ซูคอฟ ผู้ซึ่งเป็นข้าราชการในราชสำนักของมหาจักรพรรดิ์ถึงสามสมัย คือ ตั้งแต่พระเจ้าอเล็กซานเดอร์ที่ 2 พระเจ้าอเล็กซานเดอร์ที่ 3 จนถึงพระเจ้านิโคลัสที่ 2 สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ได้ทรงเรียกชื่อสำหรับภาษาไทยว่า หม่อมมลิ
หลังจากที่สมรสกับหม่อมเจ้าทองทีฆายุแล้ว ได้เดินทางมายังประเทศไทยในปี พ.ศ. 2454 เมื่ออายุได้ 21 ปี และได้พำนักอยู่ตลอดจนกระทั่งถึงอนิจกรรมเมื่อวันที่ 14 ธันวาคม พ.ศ. 2523 อายุ 90 ปี
หม่อมลุดมีลา ทรงมีโอรสและธิดากับหม่อมเจ้าทองฑีฆายุ เป็นชายสอง หญิงสอง คือ
เจนเทิ่ล วอร์ดส์
เจนเทิ่ล วอร์ดส์ () เป็นซิงเกิลที่ 9 ของคุมิ โคดะในรูปแบบแม็กซี่ซิงเกิล วางจำหน่ายเมื่อวันที่ 10 ธันวาคม พ.ศ. 2546 เปิดตัวสัปดาห์แรกในอันดับที่ 15 ของออริกอนชาร์ต โดยมียอดขายรวมประมาณ 27,164 แผ่น เพลง Gentle Words เป็นเพลงประกอบโฆษณายารักษาโรคไซนัสของซาโต้เฮลท์แคร์
คัมวิธมี
คัม วิธ มี () เป็นซิงเกิลที่ 8 ของคุมิ โคดะในรูปแบบแม็กซี่ซิงเกิลขนาด 12 ซม. และ 12 นิ้ว วางจำหน่ายเมื่อวันที่ 27 สิงหาคม พ.ศ. 2546 เปิดตัวสัปดาห์แรกในอันดับที่ 14 ของออริกอนชาร์ต โดยมียอดขายรวมประมาณ 42,000 แผ่น เพลง COME WITH ME เป็นเพลงประกอบโฆษณาเยลลี่ของบริษัทโชยะอุเมะชู แล้วก็ยังมีเพลง real Emotion กับเพลง 1000の言葉 เวอร์ชันภาษาอังกฤษเป็นเพลงหน้าบี โดยที่เพลง real Emotion กับเพลง 1000の言葉 เวอร์ชันภาอังกฤษที่ประกอบเกมไฟนอลแฟนตาซี X-2นั้น เป็นผลงานของวง Sweetbox
มิวสิกวิดีโอเพลง COME WITH ME ถ่ายทำที่ประเทศไทย โดยเนื้อเรื่องเป็นเรื่องราวเกี่ยวกับชายสองคนอยากเข้าไปดูการแสดงของคุมิ โคดะบริเวณชายหาดที่เต็มไปด้วยนักท่องเที่ยวที่มาในงานสังสรรค์
เรือหลวงพระร่วง
เรือหลวงพระร่วง เป็นเรือหลวงลำแรกในประวัติศาสตร์ไทย ซึ่งข้าราชการและประชาชนผู้มีความจงรักภักดีต่อพระบาทสมเด็จพระมงกุฏเกล้าเจ้าอยู่หัว เรี่ยไรทุนทรัพย์ซื้อเรือรบถวายเป็นราชพลี พระบาทสมเด็จพระมงกุฎเกล้าเจ้าอยู่หัว จากการจัดตั้งจัดตั้ง ราชนาวีสมาคมแห่งกรุงสยามในพระบรมราชูปถัมภ์ (The Royal Navy League of Siam) ขึ้นเมื่อวันที่ 5 พฤศจิกายน พ.ศ. 2457 ซึ่งพระบาทสมเด็จพระมงกุฎเกล้าเจ้าอยู่หัวทรงมีความยินดีและเห็นชอบ ได้ทรงพระกรุณาโปรดเกล้า ฯ พระราชทานนามเรือนี้ว่า "พระร่วง" อันเป็นสิริมงคลตามวีรกษัตริย์อันเป็นที่นับถือของชาวไทยทั่วไป
รัชกาลที่ 6 ทรงพระราชทานพระราชทรัพย์ส่วนพระองค์เป็นจำนวน 80,000 บาท และพระบรมวงศานุวงศ์และข้าราชการได้พร้อมใจกันออกทุนเรี่ยไรถวาย เมื่อครั้งจัดงานพระราชพิธีทวีธาภิเษกในรัชกาลที่ 5 ซึ่งยังเหลือจากการใช้จ่ายเป็นจำนวนเงิน 116,324 บาท ทั้งยังได้รับพระมหากรุณาธิคุณจากสมเด็จพระศรีพัชรินทราบรมราชินีนาถ ซึ่งโปรดเกล้า ฯ พระราชทานทรัพย์อีกเป็นจำนวนเงิน 40,000 บาท เมื่อรวมกับเงินที่เรี่ยไรทั่วพระราชอาณาจักร ได้จำนวนรวมทั้งสิ้น 3,514,604 บาท 1 สตางค์ ในปี พ.ศ. 2463
นายพลเรือโท พระเจ้าพี่ยาเธอ กรมหมื่นชุมพรเขตรอุดมศักดิ์ ทรงได้รับแต่งตั้งเป็นข้าหลวงพิเศษออกไปจัดซื้อเรือในภาคพื้นยุโรปพร้อมด้วยนายทหารอีก 5 นาย คณะข้าหลวงพิเศษตรวจการซื้อเรือในภาคพื้นยุโรปชุดนี้โดยได้คัดเลือกเรือพิฆาต "เอชเอ็มเอส เรเดียนท์" ("HMS Radiant") ของบริษัทธอร์นิครอฟท์ (Thornycroft Co.,) สร้างที่ เมืองเซาแธมป์ตัน ประเทศอังกฤษ ซึ่งเห็นว่าเหมาะสมแก่ความต้องการของกองทัพเรือและเป็นเรือที่ต่อขึ้นเมื่อวันที่ 5 พฤศจิกายน พ.ศ. 2459 ในระหว่างสงครามโลกครั้งที่ 1 ครั้นสงครามยุติลงเมื่อ พ.ศ. 2461 อังกฤษจึงยินดีขาย คณะข้าหลวงพิเศษได้ตกลงซื้อเรือลำนี้เป็นเงิน 200,000 ปอนด์ ส่วนเงินที่เหลือจากการซื้เรือนั้นได้พระราชทานให้แก่กองทัพเรือไว้สำหรับใช้สอย เรือลำนี้เดินทางจากประเทศอังกฤษเข้ามาถึงประเทศไทยเมื่อวันที่ 7 ตุลาคม พ.ศ. 2463
สมรรถนะของเรือหลวงพระร่วงมีดังนี้ คือ มีระวางขับน้ำ 1,046 ตัน ความยาวตลอดลำ 83.57 เมตร ความกว้างสุด 8.34 เมตร กินน้ำลึก 4 เมตร อาวุธปืน 102 ม.ม. 3 กระบอก ปืน 76 ม.ม. 1 กระบอก ต่อมาติดปืน 40 ม.ม. 2 กระบอก ปืน 20 ม.ม. 2 กระบอก มีตอร์ปิโด 21 นิ้ว 4 ท่อ มีรางปล่อยระเบิดลึก และมีแท่นยิงปืนระเบิดลึก 2 แท่น เครื่องจักรเป็นแบบไอน้ำแบบ บี.ซี. เกียร์ เทอร์ไบน์ จำนวน 2 เครื่อง ใบจักรคู่ กำลัง 29, 000 แรงม้า ความเร็วสูงสุด 35 น นอต ความเร็วมัธยัสถ์ 14 นอต รัศมีทำการเมื่อความเร็วมัธยัสถ์ 1,896 ไมล์ ทหารประจำเรือ 135 คน
รัฐสมาชิกสหภาพยุโรป
รัฐสมาชิกสหภาพยุโรป () คือประเทศใดประเทศหนึ่งใน 28 ประเทศที่ได้เข้าร่วมเป็นสมาชิกสหภาพยุโรป ตั้งแต่การก่อตั้งประชาคมถ่านหินและเหล็กกล้าแห่งยุโรป () เป็นต้นมา เดิมทีประเทศก่อตั้งมีเพียง 6 ประเทศ ซึ่งได้มีการขยายสมาชิกทั้งสิ้น 6 ครั้ง โดยที่ครั้งที่ใหญ่ที่สุดเกิดเมื่อวันที่ 1 พฤษภาคม พ.ศ. 2547 ที่มีรัฐสมาชิกเข้าร่วมกว่า 10 ประเทศ ปัจจุบันสหภาพยุโรปประกอบด้วยประเทศ 21 สาธารณรัฐ, 6 ราชอาณาจักร และ 1 ราชรัฐ
การเพิ่มโรมาเนียและบัลแกเรียเข้าเป็นสมาชิกในปี พ.ศ. 2550 รวมทั้งโครเอเชียในปีพ.ศ. 2556 ทำให้ปัจจุบันสหภาพยุโรปมีรัฐสมาชิกทั้งสิ้น 28 ประเทศ การต่อรองและเจรจาให้ประเทศอื่นๆ เข้าเป็นสมาชิกยังคงดำเนินการอยู่เรื่อยๆ ขั้นตอนการขยายสหภาพยุโรปนี้บางครั้งเรียกว่าการรวมกลุ่มยุโรป ก่อนที่จะเข้าเป็นสมาชิกสหภาพยุโรปได้นั้น ประเทศนั้นจะต้องผ่านเงื่อนไขทางเศรษฐกิจและการเมืองที่รู้จักกันดีในชื่อ "เกณฑ์โคเปนเฮเกน" ซึ่งกำหนดไว้ว่าประเทศที่มีสิทธิเข้าเป็นสมาชิกจะต้องเป็นรัฏฐาธิปัตย์ ปกครองด้วยระบอบประชาธิปไตย มีองค์กรที่ส่งเสริมสิทธิเสรีภาพและเคารพต่อกฎหมาย ภายใต้สนธิสัญญาสหภาพยุโรป การขยายสหภาพยุโรปต้องขึ้นอยู่กับข้อตกลงของแต่ละรัฐสมาชิกและผ่านการรับรองจากสภายุโรปอีกด้วย
หม่อมเจ้าคัสตาวัส จักรพันธุ์
พลโท หม่อมเจ้าคัสตาวัส จักรพันธุ์ เป็นพระโอรสในพระเจ้าวรวงศ์เธอ พระองค์เจ้าออศคาร์นุทิศ กรมหมื่นอนุวัตรจาตุรนต์ กับหม่อมหวน จักรพันธุ์ ณ อยุธยา ประสูติเมื่อวันที่ 30 สิงหาคม พ.ศ. 2449 โดยเพราะนาม "คัสตาวัส" นี้ มาจากภาษาสวีเดนว่า Gustavus เป็นพระนามที่พระบาทสมเด็จพระจุลจอมเกล้าเจ้าอยู่หัวทรงพระราชทานให้ เพื่อเป็นเกียรติแก่สมเด็จพระเจ้าออสการ์ที่ 2 แห่งสวีเดน ในวโรกาสที่เจ้าชายออสการ์ เบอร์นาดอตต์ เคานต์แห่งวิสบอร์ก พระราชโอรส เสด็จเยือนประเทศสยาม
หม่อมเจ้าคัสตาวัสทรงเข้าศึกษาที่โรงเรียนนายร้อยทหารบกในปี พ.ศ. 2464 สอบไล่ได้ชั้นประถม 5 จากนั้นในปี พ.ศ. 2465 เสด็จไปทรงศึกษาวิชาทหารที่ประเทศอังกฤษและฝรั่งเศส เสด็จกลับประเทศไทยเมื่อเดือนสิงหาคม พ.ศ. 2475 เข้าประจำการกองบังคับการทหารปืนใหญ่ ต่อมาในปี พ.ศ. 2485 ทรงดำรงตำแหน่งเจ้ากรมการพาหนะทหารบก พ.ศ. 2488 ทรงเป็นผู้บังคับการโรงเรียนเทคนิคทหารบก พ.ศ. 2490 ทรงเป็นหัวหน้าแผนกศึกษาโรงเรียนนายร้อยทหารบก พ.ศ. 2491 มีพระบรมราชโองการ โปรดเกล้าฯ ให้เป็นทูตฝ่ายทหารบกและทหารอากาศประจำสหรัฐอเมริกา พ.ศ. 2504 ทรงเป็นผู้บัญชาการโรงเรียนเสนาธิการทหาร ดำรงตำแหน่งเอกอัครราชทูตไทยประจำประเทศสวีเดน เดนมาร์ก และนอร์เวย์ ระหว่าง พ.ศ. 2505 - 2510
หม่อมเจ้า คัสตาวัส จักรพันธุ์ เสกสมรสกับหม่อมเจ้าทิตยาทรงกลด รพีพัฒน์ มีโอรส-ธิดา 3 คน คือ
หม่อมเจ้า คัสตาวัส จักรพันธุ์ สิ้นชีพิตักษัยเมื่อวันที่ 23 กุมภาพันธ์ พ.ศ. 2526
โลมามหาสมุทร
โลมามหาสมุทร หรือ โลมาทะเล () เป็นวงศ์ของสัตว์เลี้ยงลูกด้วยนมในอันดับวาฬและโลมา (Cetacea) ใช้ชื่อวงศ์ว่า Delphinidae
โลมามหาสมุทร จัดเป็นวาฬมีฟัน (Odontoceti) เป็นโลมาวงศ์ที่เป็นที่รู้จักกันเป็นอย่างดีที่สุด มีรูปร่างลักษณะคล้ายกับโลมาทั่วไป คือ มีขนาดลำตัวใหญ่แต่เพรียวยาวคล้ายตอร์ปิโดหรือทรงกระสวย มีครีบและหางใช้สำหรับว่ายน้ำ ครีบหางเป็นแผ่นแบนในแนวนอน ใช้สำหรับว่ายในแนวขึ้นลง
ลักษณะเด่นของโลมามหาสมุทร คือ ครีบหลังมีลักษณะยาวและโค้งไปทางด้านหลังเหมือนคลื่น ส่วนจมูกโดยมากจะแหลมยาวเหมือนปากขวด แต่ก็มีบางสกุล บางชนิดที่กลมมนเหมือนบาตรพระหรือแตงโม ทุกชนิดเป็นสัตว์กินเนื้อที่ไล่ล่าสัตว์น้ำชนิดต่าง ๆ เป็นอาหาร โดยเฉพาะปลาขนาดเล็ก ๆ เช่น ปลาซาร์ดีน, ปลากะตัก หรือปลาแฮร์ริ่ง แต่ก็มีบางชนิดที่มีขนาดใหญ่ สามารถล่าสัตว์อย่างอื่น เช่น นกเพนกวิน, นกทะเล, แมวน้ำ, สิงโตทะเล เป็นอาหารได้ มีฟันแหลมคมเรียงตามยาวในปาก ระหว่าง 100-200 ซี่
มีพฤติกรรมอยู่รวมเป็นฝูง บางฝูงอาจอยู่รวมกันได้หลายร้อยตัวและอาจถึงพันตัว กระจายพันธุ์ทั่วไปในทะเลเปิด, มหาสมุทรต่าง ๆ โดยเฉพาะในเขตร้อนและเขตอบอุ่น แต่ก็มีบางชนิดเช่นกันที่ปรับตัวให้อาศัยในน้ำกร่อยและน้ำจืดสนิทได้ เช่น ปากแม่น้ำ, ป่าชายเลน หรือแม้แต่ในทะเลสาบน้ำจืด หรือแม่น้ำสายใหญ่ เป็นสัตว์ที่ชาญฉลาด มีอุปนิสัยขี้เล่น ร่าเริง ชอบเล่นสนุก ด้วยการว่ายน้ำแข่งกัน กระโดดขึ้นเหนือน้ำ หรือว่ายแข่งกับไปเรือของมนุษย์ มีการติดต่อสื่อสารกันด้วยส่งคลื่นเสียงใต้น้ำด้วยระบบเอคโคโลเคชั่นหรือโซนาร์ ในความถี่ระหว่าง 80-200 เฮิรตซ์
โลมามหาสมุทร ขนาดเล็กที่สุด คือ โลมาฮาวี่ไซด์ มีความยาวเพียง 1.2 เมตร น้ำหนักเพียง 40 กิโลกรัม และขนาดที่ใหญ่ที่สุด คือ วาฬเพชฌฆาต ที่มีความยาวเกือบ 10 เมตร น้ำหนักกว่า 10 ตัน
โลมามหาสมุทร แบ่งออกเป็นสกุลต่าง ๆ ได้ 17 สกุล ปัจจุบันแบ่งออกได้เป็น 39 ชนิด นับเป็นวงศ์ที่มีจำนวนสมาชิกมากที่สุดของอันดับวาฬและโลมานี้ โดยชนิดใหม่ล่าสุดที่ได้รับการอนุกรมวิธาน คือ โลมาบูร์รูนาน พบกระจายพันธุ์ในออสเตรเลีย เพิ่งได้รับการยอมรับว่าเป็นชนิดใหม่ในปี ค.ศ. 2011
เดอะซีดับเบิลยู
สถานีโทรทัศน์ The CW เป็นสถานีโทรทัศน์ประเภทฟรีทีวีในสหรัฐอเมริกาสถานีล่าสุด ที่เพิ่งเปิดตัวไปเมื่อปี 2549 ภายใต้สโลแกน "Free to be together" โดยเกิดจากการรวมตัวของช่องโทรทัศน์อันดับที่ 5 และ 6 ของสหรัฐฯ รวมกันคือ The WB ของ Warner Bros. และ UPN ของ CBS
สถานีโทรทัศน์ The WB และ UPN ต่างเกิดขึ้นเพื่อที่จะเอาอย่างสถานีโทรทัศน์ที่เปิดตัวในช่วงทศวรรษ 1980 อย่าง FOX ซึ่งได้รับความนิยมอย่างรวดเร็วภายในเวลาไม่กี่ปี แต่ก็ไม่สำเร็จผลมากนัก ช่อง The WB มีผู้ชมเฉลี่ยเริ่มต้นสถานีเพียง 1.5 ล้านคน/สัปดาห์ ก่อนที่จะมาเริ่มบูมในช่วงปี 1999-2004 โดยทั้งสองสถานีมีรายการโทรทัศน์ที่ประสบความสำเร็จเป็นตัวชูโรงของสถานีตัวเอง โดย The WB มีละครเรื่อง สมอลวิลล์ และ 7th Heaven เป็นตัวชูโรง ส่วน UPN ก็มี อเมริกาส์ เน็กซ์ ท็อป โมเดล และ Smackdown เป็นตัวชูโรง แต่เมื่อผู้ชมของทั้งสองสถานีเริ่มตกต่ำลงในปี 2004 เป็นต้นมาทำให้รายได้จากรายการโทรทัศน์ต่าง ๆ หดหายตามไปด้วยจนทั้งสองสถานีอยู่ไม่ได้จนกระทั่งบริษัทแม่ของ The WB อย่าง Warner Bros. และบริษัทแม่ของ UPN อย่าง CBS ต้องจับมือรวมสถานีโทรทัศน์กันเป็นช่องเดียว โดยการนำละครและเรียลลิตี้ของทั้งสองช่องมารวมกัน รวมถึงรวมสถานีโทรทัศน์และเปลี่ยนชื่อช่องใหม่เป็น The CW ซึ่งย่อมาจาก CBS และ Warner Bros.
แต่ทว่า การที่สองสถานีรวมกันทำให้มีสถานีส่งสัญญาณบางแห่งไม่พอใจ ทำให้สถานีเหล่านั้นออกไปและตั้งสถานีใหม่ชื่อว่า My network TV โดยมี FOX เป็นผู้ควบคุมดูแล
ในปี 2006 ทางสถานีมีเปิดตัวและการปรับปรุงชื่อของสถานีโทรทัศน์และทำให้สถานีย่อยที่รับฉายมีการเปลี่ยนชื่อไปตามด้วย รวมถึงการเปิดตัวที่ใช้สีหลักเป็นสีที่จัดจ้านและแตกต่างอย่างสีเขียวเป็นสีประจำสถานีเพื่อให้มีจุดเด่น และนำเอานักร้อง Black Eye Peas อย่าง Will I am และ Fergie นักร้องหญิงมาร้องเพลงหลักประจำสถานีที่ใช้ในการเปิดตัวอย่างเพลง "Here I Come" รวมถึงมีการโฆษณาอย่างหนักหน่วงทั้งทางโทรทัศน์ อินเทอร์เน็ต รวมถึงป้ายรถบัส ป้ายบิลบอร์ดต่าง ๆ ในสโลแกน "Free to be together" และให้ละครและเรียลลิตี้เรื่องต่าง ๆ มีสโลแกนของตนที่ออกแนว "Free to be" เช่นกัน เช่น อเมริกาส์ เน็กซ์ ท็อป โมเดล (Free to be fierce) , สมอลวิลล์ (Free to be Super) , 7th heaven (Free to be family) , ซูเปอร์เนเจอรัล (Free to be scary) เป็นต้น
ในปี 2007 ทางสถานีเปลี่ยนสโลแกนใหม่เป็น "Get into the CW" โดยนำ Nicole Scherzinger นักร้องนำวง Pussycat dolls มาเป็นพรีเซนเตอร์กับเพลง Get into it ซึ่งเธอใช้ออกโฆษณาอัลบั้มเดี่ยวใหม่ของเธอเช่นกัน โดยยังคงมีสีประจำสถานีเป็นสีเขียวเช่นเดิม
ในปี 2008 ได้เปลี่ยนสโลแกนใหม่เป็น "Everynight is good" โดยให้ Maroon 5 เป็นพรีเซนเตอร์ เพื่อเจาะกลุ่มเป้าหมายคนดูคือผู้หญิงวัยรุ่นอายุ 18-34 ปี ซึ่งก็ประสบความสำเร็จในส่วนหนึ่ง แต่ทว่าคนดูตั้งแต่เปิดตัวเป็นต้นมากลับลดต่ำลงอย่างเห็นได้ชัดจนทำให้สถานีส่งสัญญาณบางแห่งเริ่มสร้างแบรนด์ท้องถิ่นของตัวเองด้วยความเชื่อที่ว่าจะทำให้มียอดคนดูในท้องถิ่นสูงกว่าการพึ่งพิงแบรนด์ The CW ในการโฆษณา
ในปี 2009 เปลี่ยนสโลแกนเป็น TV to talk about ในปีนี้ทาง The CW จะตัดคืนวันอาทิตย์ออกโดยจะคืนคืนนี้ให้กับสถานีส่งสัญญาณประจำท้องถิ่นไปจัดการกันเอง ด้วยเหตุจากวิกฤติแฮมเบอร์เกอร์ของสหรัฐที่ทำให้รายได้ของสถานีหดตัวลงและยอดคนดูที่ลดลงเป็นอย่างมาก
ออกอากาศในช่วงเวลาไพรม์ไทม์ วันอาทิตย์ถึงวันศุกร์ โดยวันอาทิตย์-จันทร์ฉายเวลา 1 ทุ่ม - 3 ทุ่ม และวันอังคาร-ศุกร์ ฉายเวลา 2 ทุ่ม - 4 ทุ่ม ส่วนวันเสาร์เป็นเวลาของ Kids WB ที่ฉายในเวลา 7.00-12.00 น.
พระฤๅษีโคดม
พระฤๅษีโคดม หรือ ท้าวโคดมผู้ครองนครสาเกด ไม่มีธิดาและโอรส เกิดความเบื่อหน่ายราชสมบัติจึงออกผนวชเป็นดาบสบำเพ็ญพรตสองพันปี จนหนวดเครารกรุงรัง ยังมีนกกระจาบป่าสองตัวผัวเมียเวียนออกไข่ที่หนวดเคราพระฤๅษี จนบังเกิดเหตุ นกตัวผู้ออกไปหากินชะมดอกบัวจนมืดค่ำ กลีบดอกบัวหุบลงมากักตัวไว้ เช้าวันรุ่งขึ้นดอกบัวคลี่บาน จึงบินกลับรัง เล่าเรื่องราวให้นางนกฟัง แต่นางนกไม่ยอมเชื่อ หาว่าไปติดนกสาวตัวอื่น ฝ่ายนกตัวผู้จึงสาบานตนว่า ถ้าเป็นเช่นนั้นจริง ขอรับเอาบาปของดาบสไว้แก่ตนเอง
พระฤๅษีจึงถามว่าตนมีบาปข้อใดจึงจะรับเอาไป นกกระจาบตัวผู้ตอบว่า มีบาปที่ไม่มีโอรสและธิดา หนีออกจากเมืองมา จึงไม่มีผู้สืบราชสมบัตินับเป็นบาปอย่างยิ่ง พระมหาดาบสตรึกตรองก็เห็นพ้องกับนก จึงโกนหนวดเครา แล้วทำพิธีกองกูณฑ์บูชาไฟ หลับตาบริกรรมคาถา บังเกิดนางขึ้นกลางไฟ งดงามยิ่งนัก ให้ชื่อว่า นางกาลอัจนา อยู่ด้วยกันต่อมาจนได้ธิดาชื่อว่า สวาหะ
เมื่อฤๅษีโคดมออกป่า พระอินทร์ต้องการแบ่งกำลังฤทธิ์ไว้คอยช่วยพระนารายณ์อวตาร ก็เลยแอบมาเกี้ยวพานางกาลอัจนา และสัมผัสกายนาง นางจึงตั้งครรภ์คลอดบุตรเป็นชาย มีกายสีเขียวอ่อนดังมรกต พระฤๅษีหลงรักยิ่งกว่าราชบุตรีเสียอีก ต่อมานางกาลอัจนาเกิดหลงรักพระอาทิตย์ พระอาทิตย์ต้องการแบ่งกำลังฤทธิ์ไว้คอยช่วยพระนารายณ์อวตารเช่นกัน จึงลงมาหานาง ลูบหน้าลูบหลังนางด้วยความยินดี นางก็ตั้งครรภ์ คลอดบุตรเป็นชาย ผุดผ่องดั่งดวงตะวัน
วันหนึ่งพระฤๅษีโคดมพาลูกน้อยทั้งสามไปเล่นน้ำ ลูกชายคนโตขี่หลัง ลูกชายคนเล็กอุ้มไว้ ลูกสาวเดินตาม นางสวาหะคับแค้นใจจึงบ่นว่า “ ทีลูกตัวเองให้เดินดิน ลูกเขาล่ะก็ทั้งอุ้มทั้งขี่หลัง ” พระฤๅษีเอะใจในคำนางสวาหะ จึงซักถามจนได้ความ พระฤๅษีจึงยกมือพนม ตั้งสัตย์อฐิษฐานจะโยนเด็กทั้งสามลงกลางน้ำ ถ้าเป็นลูกตนให้ว่ายกลับมาหา ถ้าเป็นลูกชายคนอื่นให้เป็นลิงป่า อย่าว่ายคืนกลับมา นางสวาหะว่ายกลับมา บุตรชายทั้งสองว่ายน้ำขึ้นฝั่ง กลายเป็นลิงวิ่งเข้าป่าไป
พระฤๅษีจึงสาปนางกาลอัจนาให้กลายเป็นแผ่นหิน และจะต้องถูกพระรามเอาไปถมทะเลเพื่อเข้าไปกรุงลงกา นางกาลอัจนาโกรธนางสวาหะมาก จึงสาปให้อ้าปากยืนตีนเดียวเหนี่ยวกินลมกลางป่าเชิงเขาจักรวาล ต่อเมื่อมีลูกเป็นลิงที่มีอิทธิฤทธิ์เหนือลิงทั้งปวง จึงจะพ้นคำสาป
บลูมเบิร์กเทเลวิชัน
บลูมเบิร์ก เทเลวิชัน () เป็นช่องรายการโทรทัศน์ที่ออกอากาศในหลายประเทศทั่วโลก โดยช่องรายการนี้ออกอากาศรายการเกี่ยวกับธุรกิจและการเงินตลอด 24 ชั่วโมง ทุกวัน โดยช่องข่าวนี้เป็นที่รู้จักกันในรูปแบบของการจัดข้อมูลทางหน้าจอโทรทัศน์ ที่ข้อมูลด้านการตลาดมีสัดส่วนมากกว่าวิดีโอ ช่องรายการนี้ยังเป็นช่องรายการแรกที่ออกอากาศผ่านทางอินเทอร์เน็ตโดยไม่เสียค่าใช้จ่ายในการรับชม โดยผู้ที่เป็นเจ้าของช่องรายการนี้ คือ Bloomberg L.P. มีสำนักงานใหญ่อยู่ที่ นิวยอร์ก ซิตี้ โดยในประเทศไทย สามารถรับชมได้ผ่านทาง ทรูวิชั่นส์ ช่อง 783 เฉพาะแพ็กเกจแพลทินัม เอชดี โกลด์ เอชดี ซูเปอร์แฟมิลี่ เอชดี และสมาร์ท แฟมิลี่ เอชดีเท่านั้น
Bloomberg Television มีการออกอากาศในภูมิภาคและประเทศต่างๆ ดังต่อไปนี้: